Odense Adresse-Contoirs Efterretninger, 1847-12-29
Den 2 Octbr. J Henhold til det Passerede i Fælledsmødet, med Magistraten den 21 Septbr. sidstl., forelagdes Forsamlingen et Udkast til en Jndstilling til Cancelliet om et Laan for Communen, til Bestridelse af de med Brolægningen m.v. i den nye Gade anledigende Bekostninger. Efter at udkastet var oplæst, blev samme eenstemmig vedtaget med Tillæg af den Passus: "J Henhold til Borgerrepræsentationens Skr. af 9 Jan. 1846, som in copia vedfølger. - Angaaende Magistratens Skr. af 15 f. M. betræffende Control af Maal og Vægt paa Axeltorvet, forelagde Formanden et saalydende Udkast til Svar, som Repræs. tiltraadte: "J Anledning af den ærede Magistrats Bemærkninger til Repræsentationens Forslag, om Adgang for torvesøgende Kjøbere til at faae sine indkjøbte Vare efterveiede ved Hielp af Høkercorporationens Vægt=Remedier, skulle vi tillade os at yttre Følgende: Det var som bekjendt, saavel ved Lovens 3-10-1 og 3, som ved en Mængde senere Lovbestemmelser afgjort, at Politievæsenet er officio skulle controllere, at falsk Maal og Vægt ikke blev brugt, medens det i samme Øiemed ved den førstnævnte Lovsartikel er anordnet, at Maal og Vægt skulle findes paa Raadhusene, for at Enhver, der troede sig forurettet, strax kunde faae undersøgt, om nogen Uret var ham vederfaret; men ligesom denne Foranstaltning ikke overholdes, saaledes maa det ogsaa erkjendes, at naar Prøven af Maal og Vægt i fornødent Tilfælde ikke kan iværksættes paa selve Axel torvet, da vil Hensigten ordentligviis forfeiles, saasom det jo vil være meget vanskeligt i Momentet at bringe Sælgeren fra sine Vare ved Udsalgstedet til Raadhuset og hvis Kjøberen alene forføie sig derhen, saa taber han i Reglen Beviset om Varernes Jdentitet og uforandrede Tilstand, medens det tillige medfører endeel Omstændigheder og Uleiligheder, hvis Kjøberen paa et andet og fraliggende Sted skal søge sin Ret oplyst. Det ligger saaledes i Sagens Natur og i Samfundets Jnteresse, at Prøver og rigtig Maal og Vægt i Tvivlstilfælde strax og paa Aastedet kan effectueres, og da Høkercorporationens Formand, paa mundtlig Forespørgsel har erklæret, at der fra Sammes Side Jntet vilde være til Hinder for Benyttelsen af Hokernes Vægt-Remedier, hvis disse Næringsbrugere gives Adgang til Axeltorvet, saa kan det ikke nægtes, at den fornødne Control ved Hielp af disse paa Torvet tilstedeværende Midler og under Tilkaldelse af en Politibetjent, som i Reglen er tilstede, paa en meget beqvem, promte og ubekostelig Maade vilde være at opnaae. Nødvendigheden af en saadan Control har desuden ved flere Leiligheder gjort sig gjeldende og Tilstedeværelsen af Controllen paa selve Axeltorvet vil desuden have en hæmmende Virkning paa den Undervægt der stundom, men for seent, opdages. I Henhold til disse bemærkninger skulle Repræs. fremdeles formene, at det vilde være beqvemmest og bedst svarende til Hensigten, at Control med rigtig Vægt finder Sted paa selve Axeltorvet, hvad enten man nu dertil skulde benytte Høkercorporationens Vægt-Remedier eller for Communens Regning anskaffe disse Apperater, idet Repræs dog skulde hælde til den Anskuelse, at Benyttelsen af Høkernes Vægt vilde være det Beqvemmeste og som derfor i al Fald provisorisk kunne prøves. (10 Medlemmer vare tilstede).